Isusov poziv
Dobrodošli na ovu, 6. lekciju - "Žetva je obilna".
Želim ponovo reći: Žetva je obilna.
Ovo je vrlo, vrlo važna istina
koji vi i ja moramo razumeti.
Svi to moramo razumeti: žetva je obilna.
Kada shvatite ovu istinu ona će vas osloboditi.
Ali ova istina neće osloboditi samo vas,
već i ljude oko vas.
Jer kada shvatite ovu jednostavnu istinu
da je žetva obilna...
to će promeniti ne samo vaš život,
već će promeniti i način na koji govorite o Isusu ljudima oko vas.
Promeniće način vašeg života, što se tiče ljudi oko vas,
tako da će i ti ljudi oko vas početi da menjaju svoj život.
Dakle, slušate i shvatate šta Isus kaže,
kada je rekao da je žetva obilna...
Aleluja! To će sve promeniti.
Videćete i da je naš neprijatelj, Satana,
bio veoma vredan, kada se dođe do ovoga.
Širio je laži o žetvi,
laži koje kažu da žetva nije obilna.
Zato se nadam da ste spremni da čujete ovo naučavanje,
jer je ono tako važno.
Počećemo čitanjem iz Luke 10:2, gde Isus kaže sledeće:
"Žetve je mnogo, ali radnika je malo.
Zato molite Gospodara žetve da izvede radnike u svoju žetvu."
Ima toliko mnogo istine u rečima koje Isus ovde izgovara.
Sledeća tri videa posvetiću samo ovom jednom stihu.
Jer ima toliko toga u njemu.
Ali sada ćemo pogledati prvi red,
prvo što Isus kaže.
Prvo što Isus kaže svojim učenicima,
i ono što kaže vama i meni, današnjoj crkvi,
to je da je žetva obilna.
Drugi prevod kaže da je žetva velika.
Dakle, žetva je obilna. Žetva je velika.
Ali, šta je žetva?
To je prvo.
Šta je žetva?
Žetva su ti ljudi kojima treba Isus.
Ima toliko mnogo ljudi koji su spremni da prime Isusa,
koji su spremni za lečenje, koji su spremni za oslobođenje,
koji su spremni da čuju evanđelje, da se pokaju.
Ima toliko mnogo ljudi koji su spremni.
Mnogo ih je.
Žetva je spremna.
Žetva je obilna.
Žetva nije problem
i žetva nikada nije bila problem.
Problem su radnici.
Radnika je malo.
Pogledaćemo to malo kasnije.
Ali prvo želim reći da je žetva obilna.
Žetva je velika.
Ali ne samo da je obilna, ne samo da je velika.
Žetva je i spremna da se žanje.
Vrlo jasno to vidimo u Jovanu 4.
U Jovanu 4 vidimo da je Isus išao sa svojim učenicima
i trebalo je da ide u Samariju.
Čitamo ovde da je Isus došao i sreo ženu kraj bunara.
Počeo je da razgovara sa tom ženom.
I ta žena je počela da veruje u Isusa.
Imala je veru u Isusa,
da je On bio taj koga je Bog obećao da će poslati.
I ta žena je verovala Isusu
i kasnije čitamo da je ta žena otišla i ispričala celom gradu
i svi su oni došli u veru, izašli su i želeli su i sami da sretnu Isusa.
Čitamo kako su se Isusovi učenici vratili,
dok je Isus još uvek pričao sa tom ženom
i bili su veoma, veoma iznenađeni.
Zašto Isus priča sa tom ženom?
Sa ženom? Sa Samarićankom?
Zašto Isus priča sa tom grešnicom?
Isusovi učenici su bili veoma iznenađeni što je Isus pričao sa tom ženom.
Ali onda im je Isus rekao nešto što je veoma, veoma, veoma važno,
nešto što i danas govori vama i meni.
Čitamo to u Jovanu 4:35-38. Isus je rekao sledeće:
"Ne govorite li vi: 'Još četiri meseca, i dolazi žetva?'
Eto, kažem vam, podignite oči svoje i pogledajte njive!
Već se žute za žetvu."
Dakle, Isus je rekao: Zar ne kažete da su četiri meseca do žetve?
Ali onda nastavlja: Otvorite oči. Pogledajte žetvu.
Žetva se žuti. Žetva je spremna.
Zašto je Isus rekao ovo svojim učenicima?
Zašto ovo govori vama i meni?
Jer kada su Isusovi učenici došli tamo,
videli su tu ženu kraj bunara, i u njihovim očima
ta žena nije bila spremna za žetvu.
Dakle, oni su verovali u laž.
Oni su verovali da ima još četiri meseca do žetve.
Ali Isus nije verovao u te laži.
Isus je znao šta je istina,
a istina je da je žetva spremna, da je žetva obilna.
Ono što Isus kaže svojim učenicima, vama i meni,
tako je moćno i tako važno.
To je nešto što je Satana pokušavao da sakrije od nas.
Pokušavao je da nam kaže da žetva nije spremna.
Ne, ne, žetva nije obilna.
Ne, ne, ne, morate čekati još četiri meseca.
Morate čekati još dve godine. Morate čekati još deset godina.
A onda će žetva možda biti spremna.
To nas je Satana lagao iznova, iznova i iznova.
A mnogo, mnogo, mnogo ljudi
veruje u njegove laži.
Ali ako verujete u njegove laži, da žetva nije spremna,
nećete videti nikakav plod.
Morate ovo videti na pravi način.
Daću vam jedan primer.
Šta mislite da bi se desilo da...
da nije Isus bio taj koji je došao toj ženi, već da su to bili Njegovi učenici?
Da su Isusovi učenici bili ti koji su došli tamo i videli tu ženu kraj bunara,
prvo, oni uopšte ne bi ni išli u Samariju.
Jer zašto ići u Samariju? Ti ljudi!
Oni su već čuli dosta toga negativnog o tim ljudima iz Samarije,
i uopšte nisu želeli tamo da idu,
Kao mnogi ljudi danas u crkvi, čuli su toliko toga negativnog -
Nemojte ići tamo... Ne, ne, ne. Pazite.
Ti ljudi tamo su opasni. Ne žele da nas slušaju.
Recimo da su Isusovi učenici došli u Samariju
i da su videli tu ženu tamo. Šta bi oni videli?
Da li bi videli ono što je Isus video - žetvu koja je bila spremna i obilna?
Ne, oni bi samo videli ženu, grešnicu,
ženu koja je poslovala kraj bunara. Ne, ne, ne.
Hajde da je zaobiđemo. Nećemo sa njom pričati. Zašto?
Jer su čuli toliko toga negativnog, mnogo glasina i
na nju su gledali veoma različito od Isusa.
Da su oni tamo bili sami, ne bi videli
kako daje svoj život Hristu. Ne bi je videli kako prima.
Zašto? Jer bi je oni samo zaobišli.
To pokazuje da je veoma važno kako gledamo na žetvu.
Ako bi gledali na žetvu kao Isusovi učenici tada,
ne bi videli požnjevenu žetvu. Ne bi videli ljude spasenima.
Ali, ako gledamo na žetvu onako kako je Isus gledao,
da je žetva spremna i obilna -
Aleluja! Videćemo zadivljujuće stvari.
Verujem da je Isus morao otići u Samariju, u tom trenutku,
u to vreme. Zašto? Zbog nje i zato što je hteo da nauči
vas i mene koji živimo danas, ovu vrlo, vrlo važnu stvar.
Pre svega, ne slušajte glasine.
Ne slušajte glasine.
Koliko puta smo čuli ljude da kažu:
O, žetva nije spremna. O, žetva nije obilna.
O, ljudi iz našeg grada ne žele Isusa.
O, ljudi iz naše zemlje ne žele Isusa.
O, na ovom poslu niko ne želi Isusa.
O, ovo susedstvo. Niko ne želi Isusa.
Nisu još uvek spremni.
O, koliko puta smo čuli da ljudi kažu:
O, sledeće godine, ne ove godine, već sledeće godine.
Možda će žetva biti spremna sledeće godine,
ili one tamo godine. Sada žetva uopšte nije spremna.
Znate li da su sve te reči laži, iz dubine pakla?
To je laž našeg neprijatelja, Satane,
koji je zaslepio ljude svojim lažima,
tako da mi, prvo, žetvu ne vidimo kao spremnu, i drugo, ne izlazimo
i ne vidimo žetvu koja je spremna. Zašto? Jer smo poverovali u laži.
Zašto Satana pokušava da nas laže i drži nas podalje od ove istine?
Jer to kako gledamo na žetvu određuje hoćemo li imati plod ili nećemo.
Jer ako gledate na žetvu onako kako na nju gledaju mnogi ljudi danas,
nećete izlaziti, nećete otvarati usta,
samo ćete ih zaobići.
Nećete odvojiti vreme da se zaustavite i govorite o Isusu.
Ali ako gledate na žetvu kao što je Isus gledao,
otići ćete k njima, govorićete sa njima,
i bićete iznenađeni koliko mnogo ljudi je spremno i otvoreno
da prime Isusa.
Opet, koliko često čujete
da ljudi kažu: Žetva nije spremna još uvek.
Još uvek nije vreme.
Želim da pročitam nešto iz moje knjige "Isusov poziv":
"Ali kao što sam rekao ranije, naš neprijatelj, Satana, bio je vredan zaslepljivanjem crkve svojim lažima.
Samo nekolicina vidi ovo, razume ovo,
i izlazi kako bi unela žetvu.
Putovao sam u mnogo raznih zemalja. Skoro svuda gde odem,
doživim isto. Uvek srećem hrišćane
koji imaju pogrešan pogled na žetvu.
Toliko puta sam čuo kako mi ljudi kažu da je predivno to što Bog radi
na drugim mestima u svetu.
Ali uvek mi kažu da niko nije otvoren za evanđelje u njihovom gradu
ili tamo gde su. Često mi kažu da su ljudi u njihovoj zemlji
previše religiozni, ili materijalisti, ili nešto drugo,
i da ne žele Boga.
Kažu nešto kao, 'tako je teško u našem gradu'.
Da, hrišćani koje sam sreo imaju potpuno drugačiji pogled na žetvu
od onoga šta Isus kaže o tome."
Video sam to posvuda.
Bio sam u toliko mnogo zemalja, kao što sam pročitao,
i na svakom mestu uvek je isto.
O, divno je to što Bog radi tamo, tamo i tamo,
ali u našem gradu... Mi smo tako religiozni, naš grad je tako materijalističan,
ili, u našem gradu su tako ateistički, ili, u našem gradu su ljudi siromašni,
ili su tako bogati... Uvek sam slušao isto, iznova, iznova i iznova.
Ljudi uvek krivicu svaljuju na žetvu zašto se stvari ne dešavaju tamo gde su.
Ali Isus je rekao da žetva nije problem.
Problem su radnici.
Nastaviću da čitam.
"Molim vas da poslušate Isusove reči i otvorite oči da biste videli da je žetva spremna.
Ne govorite da će žetva biti spremna za četiri meseca
jer je danas dan spasenja (2. Korinćanima 2:6).
Žetva nije i nikada neće biti problem.
Problem su radnici.
Problem smo mi, ali možemo nešto učiniti oko toga."
Da, možemo. Možemo učiniti nešto u vezi sa time.
Mogu podeliti sa vama mnogo predivnih priča
o ljudima koji nikada nisu odveli ni jednu osobu Hristu,
koji nikada nisu izlečili bolesnog, koji nikada nisu isterali demona,
koji nikada nisu donosili plod.
Ali onda, odjednom, otvore im se oči
i sve se promeni.
Sada vide toliko mnogo izlečenih ljudi, toliko mnogo oslobođenih ljudi,
toliko mnogo ljudi oko njih rođenih ponovo.
Šta se sa njima dogodilo?
Nije bila žetva ta koja se odjednom promenila.
Ne, oni su se promenili.
Ako je žetva bila ta koja se promenila, odjednom,
onda bi svi oko njih, u njihovoj crkvi, hrišćani u tom gradu,
odjednom počeli da imaju isti plod.
Ali nemaju ga.
Zašto? Jer nisu se oni promenili.
A ni žetva se nije promenila.
Video sam ljude koji su sedeli u crkvi 20 godina.
Za 20 godina nisu odveli ni jednu osobu Hristu.
A onda, odjednom...
nešto se dogodilo.
Oči su im se otvorile.
Žetva je spremna. Počinju da uviđaju. Počinje da im se dešava.
Počinju da vode ljude Hristu, svuda.
Ne ostali iz njihove crkve. Već oni.
Opet, zašto? Jer nije žetva ta koja se promenila.
Oni su se promenili.
Kada shvatite ovo, što Isus ovde kaže,
da je žetva spremna, da je žetva obilna,
promeniće vas, i promeniće ne samo vas već i ljude oko vas.
Promeniće način na koji razgovarate sa ljudima,
način na koji prilazite ljudima, način na koji gledate ljude.
Promeniće to kako se molite. Promeniće sve
kada počnete da shvatate šta Isus kaže.
Ponovo, ako verujete da žetva nije spremna -
ništa se neće ni desiti.
Ili, desiće se veoma malo.
Ali kada uvidite šta Isus pokušava da vam kaže...
Aleluja! Kada uvidite ovo i počnete to da doživljavate,
svakoga dana živećete životom kao u Delima.
Gde ste vođeni osobi mira, ljudi ozdravljuju,
oslobađaju se, rađaju se ponovo, posvuda. Zašto?
Jer je ovo istina. I video sam to iznova, iznova i iznova.
Daću vam još jedan primer.
Pre nekih godina bio sam u Holandiji.
Bio je jedan čovek iz Finske koji je doleteo u Holandiju da bi bio sa mnom,
da bi odleteo kući posle nekoliko sati, odnosno sutradan.
Odrastao je u Finskoj, ceo svoj život bio je u crkvi.
Nikada nikoga nije odveo Hristu, nikada nije izlečio bolesnoga,
nikada nije isterao demona. Šta se dogodilo?
Došao je u Holandiju da bi bio sa mnom nekoliko sati, a onda se vratio u Finsku.
Sledeće nedelje u Finskoj izlečio je svog prvog bolesnog,
isterao je prvoga demona, i krstio je prvu osobu
u vodi i Svetome Duhu.
Za 30 ili 40 godina u crkvi, a ni jedna osoba izlečena,
da i jedna osoba dođe Hristu.
A onda dođe kod mene na nekoliko sati, vrati se kući,
i onda, u sledećim danima, sledeće sedmice - video je sve to.
Šta se dogodilo?
Je li žetva ta koja se odjednom promenila, dok je bio odsutan?
Ne, žetva se nije promenila za ta 24 sata kako je on bio odsutan.
On se promenio.
Kako se promenio?
Pričali smo u Holandiji.
Pitao sam da li se ikada molio za nekoga ko je izlečen.
Rekao je: Ne. Rekao sam mu: Hej, žetva je spremna.
Možeš to. Hajde sa mnom. Ušli smo u Mekdonalds.
Otišao sam za sto i rekao: Je li neko bolestan?
Jedna devojka je bila bolesna. Rekao sam mu: Moli se sada za nju.
Položio je ruke, molio se, i ta devojka je bila izlečena.
Kada je ona bila izlečena, od njegove ruke... Nešto se u njemu dogodilo.
Odjednom je shvatio da je ceo svoj život verovao u laž.
Odjednom je shvatio da je žetva spremna.
Shvatio je da je lako. Shvatio je da može to.
Ta poseta Mekdonaldsu, kada se molio za nekoga,
tada je shvatio da je žetva spremna.
To mu je bilo potrebno.
Kada se vratio kući u Finsku sledeće nedelje ljudi su ozdravljali,
oslobađali se i rađali se ponovo.
To je ono što nam treba.
Imam mnogo sličnih svedočanstava.
Sledeći video koji ću uraditi zvaće se "Veruj da je žetva spremna".
Tada ću podeliti još sličnih svedočanstava. Zašto?
Jer nije dovoljno samo da ih čujemo.
Moramo verovati u njih.
Ohrabrujem vas da
odvojite vreme, dok se ne budemo videli sledeći put.
Odvojte vreme da poslušate Isusove reči.
Čujte šta kaže Isus, da je žetva obilna,
da je žetva zrela, žetva je obilna, žetva je zrela.
A onda se molite, molite, molite da vam Isus otvori oči.
Molite se da vam otvori oči da vidite šta vam Isus kaže.
Molite se da vam On pomogne,
jer kada vam ovo postane otkrivenje,
kada počnete da verujete
u to što Isus kaže, da je žetva zrela i da je obilna,
promeniće vaše postupanje prema ljudima,
i promeniće plod koji donosite.
Ali ako nastavite da verujete u Satanine laži i kažete:
žetva nije obilna, ima četiri meseca do žetve,
ništa nećete videti.
Verujete u laž.
Zato, odvojte vreme, uzmite te Isusove reči, slušajte ih.
Molite se, molite se da vam Bog otvori oči.
A onda, potaknite sebe.
Kada izlazite i kada gledate ljude oko sebe,
gledajte ih kroz Isusove oči.
Kada vidite ljude, umesto što pomislite: Ah, ta osoba,
mislim da ta osoba nije spremna, ta osoba izgleda kao
da ne želi Boga, ona izgleda kao da ne želi Boga,
umesto toga, počnite da gledate ljude kroz Isusove oči,
kao što je Isus video ženu u Samariji.
Gledajte ih i recite: Stani, evo nekoga ko bi mogao biti vrlo, vrlo otvoren.
Evo nekoga ko možda želi Boga.
Znam da Isus kasnije kaže da ima ljudi
koji to ne žele, tako da mi samo otresemo prašinu sa ruku i nogu.
O tome ću kasnije više govoriti.
Ali sada nismo fokusirani na to.
Nismo sada fokusirani na tih nekoliko ljudi koji to ne žele.
Fokusirani smo na žetvu koja je spremna.
Fokusirani smo na te ljude koji to žele, kao žena u Samariji.
Zato, do sledećeg puta, odvojte vreme, promislite, molite se,
izgovarajte glasno Isusove reči. Žetva je spremna.
Žetva je zrela. Žetva je zrela.
I onda, kada izađete
i pogledate ljude, pogledajte ih i recite:
Stani, žetva je zrela.
Ta osoba bi mogla biti kao ona Samarićanka.
Ta osoba bi mogla biti osoba koja je spremna da primi.
Ako to uradite, očekujem i verujem da će vam to promeniti život
i videćete predivan plod.
Zato, molite se, izgovarajte naglas,
verujte u to što Isus kaže.
Vidimo se sledeći put.
Bog vas sve blagoslovio! Zdravo!
Isusov poziv